作者：李敬则
词牌/韵律：沁园春

paragraphs: 南渡盛时，壬寅之秋，生此伟人。
是皇家柱石，端平君子，吾儒宗主，意一先生。
自起丹山，晋登紫府，天下欣然望太平。
至夷狄，亦慕吾中国，司马声名。
愿君为尧舜之君。
举一世民皆尧舜民。
羡当年三渐，直声已著，近来四蜀，先虑尤深。
事验平凉，眷隆当宁，指日须还公秉钧。
愿公寿，以寿吾国脉，以寿斯文。